rejauldu/bengali-wikipedia huggingface dataset:
গুণিন হল গিয়াস উদ্দিন সেলিম পরিচালিত ২০২২ সালে মুক্তি একটি বাংলাদেশী অতিপ্রাকৃত প্রণয়ধর্মী চলচ্চিত্র। হাসান আজিজুল হকের একই নামের ছোটগল্প অবলম্বনে চলচ্চিত্রটির চিত্রনাট্য লিখেছেন পরিচালক নিজেই। ছবিতে অভিনয় করেছেন পরী মনি, শরিফুল রাজ, দিলারা জামান, ইরেশ যাকের, মোস্তফা মন্ওয়ার ও আজাদ আবুল কালাম। চলচ্চিত্রটি প্রযোজনা ও পরিবেশন করে চরকি এবং ১১ মার্চ ২০২২ সালে এটি প্রেক্ষাগৃহে মুক্তি লাভ করে।   কাহিনি  গ্রামীণ ওঝা রজ্জব আলী গুনিনের রহস্যজনক মৃত্যুর পর তার দুই নাতি আলী ও রমিজের মধ্যে দ্বন্দ্বের শুরু হয়। কে পাবে রাবেয়াকে? এ নিয়ে বাড়ে সংঘাত। বাড়িতে বিয়ের আয়োজন শুরু হয়, এর মধ্যে এক মৃত্যু সব আয়োজন থমকে দেয়।   অভিনয়শিল্পী    রাবেয়া  চরিত্রে পরী মনি  রমিজ চরিত্রে শরিফুল রাজ  ইরেশ যাকের  আলী চরিত্রে মোস্তফা মন্ওয়ার  রোজব আলী গুণিন চরিত্রে আজাদ আবুল কালাম  দিলারা জামান  ঝুনা চৌধুরী   নির্মাণ  ছবিতে রাবেয়া চরিত্রে নুসরাত ফারিয়ার অভিনয় করার কথা ছিল। কিন্তু পরে, শিডিউল দ্বন্দ্বের কারণে তিনি ছবিটি ছেড়ে দেন এবং পরীমনিকে তার জায়গায় চুক্তিবদ্ধ করা হয়। চলচ্চিত্রটির শুটিং হয় ব্রাহ্মণবাড়িয়া ও মানিকগঞ্জে। ১০ অক্টোবর ২০২১-এ চিত্রগ্রহণ শুরু হয় এবং ৩০ অক্টোবর ২০২১ তারিখে শেষ হয়।   মুক্তি  গুনিন ২০ ফেব্রুয়ারি ২০২২ সালে চলচ্চিত্র সেন্সর বোর্ড থেকে ছাড়পত্র পায় ও ১১ মার্চ প্রেক্ষাগৃহে মুক্তি পায়। এরপর ২৪ মার্চ ২০২২-এ চরকিতে মুক্তি পায়।   তথ্যসূত্র   বহিঃসংযোগ     বিষয়শ্রেণী:২০২২-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:চরকির মৌলিক চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:লোমহর্ষক চলচ্চিত্র বিষয়শ্রেণী:২০২২-এর লোমহর্ষক চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:গিয়াস উদ্দিন সেলিম পরিচালিত চলচ্চিত্র বিষয়শ্রেণী:ইমন চৌধুরী সুরারোপিত চলচ্চিত্র
বৈতডী জেলা (), ঐতিহাসিক নাম “বৈরাথ”  (बैराथ), হচ্ছে নেপালের সুদূর পশ্চিমাঞ্চল বিকাস ক্ষেত্রের মহাকালী অঞ্চলের একটি জেলা। এই জেলার আয়তন । বৈতডী হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা হচ্ছে ২৩৪,৪১৮ জন এবং ২০১১ সালের আদমশুমারি অনুযায়ী এ জেলার লোকসংখ্যা ২৫০,৮৯৮ জন।   ভৌগোলিক উপাত্ত    জনসংখ্যার উপাত্ত    ইতিহাস    প্রশাসনিক অঞ্চলসমূহ    বিখ্যাত ব্যক্তিত্ব    শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা বিষয়শ্রেণী:সুদূরপশ্চিম প্রদেশের জেলা
কালেক্টরেট চত্বর বা কালেক্টরেট পার্ক কুষ্টিয়ার একটি উদ্যান ও বিনোদন কেন্দ্র। এটি নগরের মজমপুরে ঝিনাইদহ সড়কের পূর্ব পাশে অবস্থিত। এখানে জেলা প্রশাসকের কার্যালয়, জেলা জজ আদালত, কেন্দ্রীয় শহীদ মিনার ও কেন্দ্রীয় শহীদ স্মৃতিস্তম্ভ অবস্থিত। এটি কুষ্টিয়া ডিসি পার্ক ও কুষ্টিয়া ডিসি কোর্ট নামেও পরিচিত।  থাম্ব|চত্বরের সামনে ঝিনাইদহ সড়ক|কেন্দ্র   ইতিহাস   ১৯৫৮ সালে এখানে কালেক্টরেট ভবন বা জেলা প্রশাসকের কার্যালয় নির্মাণ করা হয়। সেইসময় এর সামনে অর্থাৎ পশ্চিম দিকে একটি বাগান ও পুকুর ছিল। বাগানের একাংশে একটি মঞ্চ নির্মাণ করা হয় যেখানে বিভিন্ন ধরনের সাংস্কৃতিক অনুষ্ঠানসহ সহ বিভিন্ন আয়োজন হয়ে থাকে। কেন্দ্রীয় শহীদ মিনারের নির্মাণ কাজ সম্পন্ন হলে ২০১২ সালের ২১ ফেব্রুয়ারি তা উদ্বোধন করা হয়।  ২০১৭ সালের ১১ ফেব্রুয়ারি এটি পার্ক হিসেবে উদ্বোধন হয়। ২০১৮ সালের ১১ মার্চ পাখির বসবাস ও প্রজননের সুবিধার্থে চত্বরের বিভিন্ন গাছে কৃত্রিম বাসা বসানো হয়েছিল।  পরিকল্পনা অনুযায়ী ২০১৯ সালে চত্বরটি নতুন করে সাজানোর কাজ শুরু হয়। প্রকল্পের আওতায় এখানে শেখ মুজিবুর রহমানের ভাস্কর্য নির্মাণ করা হয়। ২০১৯ সালের ১৩ আগস্ট সাবেক সাংসদ মাহবুবউল আলম হানিফ ভাস্কর্যটি উদ্বোধন করেন। ২০২০ সালের ২১ ফেব্রুয়ারি তৎকালীন জেলা প্রশাসক মোঃ আসলাম হোসেন কেন্দ্রীয় শহীদ মিনারের স্থায়ী আলোক সজ্জার কাছ উদ্বোধন করেন।   আয়োজন   থাম্ব|বৃক্ষরোপণ অভিযান ও বৃক্ষমেলা ২০২৫|বাম  নববর্ষ উপলক্ষে পৌরসভা চত্বর থেকে কালেক্টরেট চত্বরের বনবীথি পর্যন্ত শোভাযাত্রা অনুষ্ঠিত হয়। শিল্পকলা একাডেমি, কুষ্টিয়া জিলা স্কুল, শিশু একাডেমীতে বিভিন্ন প্রতিযোগিতার আয়োজন করা হয়। বিভিন্ন বছরে এই প্রতিযোগিতার পুরস্কার কালেক্টরেট চত্বরে বনবীথি মঞ্চে প্রদান করা হয়েছে এবং সেই সাথে এখানে সাংস্কৃতিক অনুষ্ঠানের আয়োজন করা হয়।  প্রতিবছর ১১ ডিসেম্বর কুষ্টিয়া মুক্ত দিবস ও ১৬ ডিসেম্বর বিজয় দিবস উপলক্ষে কেন্দ্রীয় স্মৃতিস্তম্ভে পুষ্পস্তবক অর্পণ এবং সূরা ফাতিহা পাঠ করা হয়।  প্রতিবছর ২১ ফেব্রুয়ারি আন্তর্জাতিক মাতৃভাষা দিবস ও শহিদ দিবস উপলক্ষে কেন্দ্রীয় শহীদ মিনারে পুষ্পস্তবক অর্পণ করা হয় এবং ২১–২৩ ফেব্রুয়ারি শহীদ মিনার প্রাঙ্গণে তিন দিন ব্যাপী অমর একুশে গ্রন্থমেলার আয়োজন করা হয়।   তথ্যসূত্র    বহিঃসংযোগ          বিষয়শ্রেণী:কুষ্টিয়ার চত্বর বিষয়শ্রেণী:কুষ্টিয়ার ভবন ও স্থাপনা বিষয়শ্রেণী:কুষ্টিয়ার দর্শনীয় স্থান বিষয়শ্রেণী:বাংলাদেশের উদ্যান বিষয়শ্রেণী:বাংলাদেশের জলাশয়
লেফটেন্যান্ট কর্নেল আব্দুল কাদির (২ জানুয়ারী ১৯২৯ – ১৭ এপ্রিল ১৯৭১ এর পরপর?) বাংলাদেশের মুক্তিযুদ্ধের পূর্ববর্তী অশান্তি বিশৃঙ্খলার সময়ে চট্টগ্রামে কর্মরত পাকিস্তানি সেনাবাহিনীর একজন কর্মকর্তা ছিলেন। তিনি বাঙালি স্বাধীনতা আন্দোলনে জড়িত ছিলেন এবং ১৯৭১ সালের এপ্রিল মাসে পাকিস্তান সেনাবাহিনী তাকে গ্রেপ্তার করে। তাকে খুন করা হয়েছে বলে ধারণা করা হয়েছিল এবং ২০০৮ সালে তার মরদেহ একটি গণকবরে পাওয়া যায়।    জীবনী  আবদুল কাদির ১৯২৯ সালের ২ জানুয়ারি রংপুরে জন্মগ্রহণ করেছিলেন, তদানীন্তন পূর্ব পাকিস্তান (বর্তমানে বাংলাদেশ ) ছিল। তিনি ব্যবসায়ী আবুল হোসেন মিয়ার ছেলে। তিনি ১৯৪৯ সালে পাকিস্তান সেনাবাহিনীর কর্পস অফ ইঞ্জিনিয়ার্সে যোগদান করেন। তিনি ১৯৬২ সালে আর্মি স্কুল অফ ইঞ্জিনিয়ারিং থেকে স্নাতক ডিগ্রি অর্জন করেছিলেন এবং তিন বছর পরে আমেরিকা যুক্তরাষ্ট্রের ভার্জিনিয়ায় ইঞ্জিনিয়ার অফিসারদের কেরিয়ার কোর্স সম্পন্ন করেন। তিনি ঢাকা বিশ্ববিদ্যালয়ের পদার্থবিজ্ঞান বিভাগে স্নাতক পড়াশোনা শেষ করেছেন। ১৯৬৬ সালে তিনি লেফটেন্যান্ট কর্নেল হিসাবে পদোন্নতি পেয়েছিলেন। ১৯৭০ সালে তাকে পূর্ব পাকিস্তানের তেল ও গ্যাস উন্নয়ন কর্পোরেশনের প্রধান করা হয়।    মৃত্যু  কাদির বাঙালি স্বাধীনতা আন্দোলনের প্রতি সহানুভূতিশীল ছিলেন এবং বাংলাদেশ মুক্তিযুদ্ধ শুরু হওয়ার পরে, তিনি বিদ্রোহীদের বিস্ফোরক সরবরাহ করে এবং আন্দোলন সংগঠিত করার জন্য স্থানীয় গোষ্ঠীগুলিকে সহায়তা করেছিলেন।  তিনি ১৯৭১ সালের ১৭ এপ্রিল পাকিস্তান সেনাবাহিনীর চট্টগ্রামে তার বাসভবন থেকে গ্রেপ্তার হন। তারপরে তিনি সেনা হেফাজতে নিখোঁজ হন। ২০০৮ সালে তার মরদেহ চট্টগ্রামের একটি গণকবর থেকে পাওয়া গেছে।  গণকবরটির স্থানটি ছিল তার ছেলে নাদিম কাদির চিহ্নিত করেন। কাদেরের মরদেহ গণকবর থেকে বের করে এনে সম্পূর্ণ সামরিক সম্মান সহ বাংলাদেশের রাজশাহীর নাটোরের কাদিরাবাদ সেনানিবাসে সমাহিত করা হয় ।  তার আগেই তার নামে ক্যান্টনমেন্টটির নামকরণ হয়েছিল । বাংলাদেশ সরকার তার চিত্র সহ একটি স্ট্যাম্প জারি করেছিল।    ব্যক্তিগত জীবন  তিনি হাসনা হেনা কাদিরের সাথে বিবাহবন্ধনে আবদ্ধ হন। তিনি একাত্তরের ঘাতক দালাল নির্মুল কমিটির অন্যতম প্রতিষ্ঠাতা ছিলেন, যে সংস্থাটি মুক্তিযুদ্ধ থেকে যুদ্ধাপরাধীদের বিচারের দাবি করে আসছে।  তার ছেলে নাদিম কাদির যুক্তরাজ্যের বাংলাদেশ হাইকমিশনের প্রেস মন্ত্রী।   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:বাংলাদেশী সেনা কর্মকর্তা বিষয়শ্রেণী:১৯৭১-এ মৃত্যু বিষয়শ্রেণী:১৯২৯-এ জন্ম বিষয়শ্রেণী:মুক্তিবাহিনীর কর্মকর্তা
শ্যামসুন্দর দাগদোজি শিন্দে  হলেন একজন ভারতীয় রাজনীতিবিদ যিনি ভারতের কিষাণ মজদুর পার্টির রাজনীতির সাথে যুক্ত। তিনি মহারাষ্ট্র বিধানসভার একজন সদস্য।  রাজনৈতিক জীবন ২০১৯ সালে মহারাষ্ট্রে বিধানসভা নির্বাচন অনুষ্ঠিত হয়। নির্বাচনে শ্যামসুন্দর দাগদোজি শিন্দে লোহা বিধানসভা কেন্দ্র থেকে মহারাষ্ট্র বিধানসভার সদস্য হিসেবে নির্বাচিত হন। তিনি বাদে ভারতের কিষাণ মজদুর পার্টির সব প্রার্থী নির্বাচনে পরাজিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতের কিষাণ মজদুর পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য
দধালিয়া রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা রাজ্য, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো।Imperial Gazetteer of India, v. 17, p. 384. রাজ্যটির রাজধানী ছিলো দধালিয়া গ্রামে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷   ইতিহাস  দধালিয়া রাজ্যটি ৫৯ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এর জনসংখ্যা ছিলো ২৬১৯ জন৷ রাজ্যে সংগৃহীত মোট রাজস্বের পরিমাণ ছিলো ৩৬৮৯ ভারতীয় মুদ্রা, যার অর্ধেক আসতো কৃষিকাজ ও বনজ সম্পদের মাধ্যমে৷ মোট রাজস্বের ৬৯৯ মুদ্রা বরোদা রাজ্যকে ও ৬১১ মুদ্রা ইদার রাজ্যকে কর হিসাবে দিতে হতো৷Princely States of India ১৯৪৭ খ্রিস্টাব্দে ভারতের স্বাধীনতা লাভের পর দধালিয়া রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।  শাসকবর্গ দধালিয়া দেশীয় রাজ্যের শাসকগণ রাজা সাহেব উপাধিতে ভূষিত হতেন৷ রাজা সাহেব  ১৮৪০ - ১৮৬০ : শমলশা  ১৮৬০ - ১৯২৫ : কালিদাস  ১৯২৫ - ১৯৩৫ : মূলজী  ১৯৩৫ - ১৯৪৮ : তোয়াজী নামমাত্র রাজা  ১৯৪৮ - ১৯৬৪ : তোয়াজী  ১৯৬৪ – ১৯৯০ : আলজী  ১৯৯০ – বর্তমান : রমেশজী  তথ্যসূত্র  বিষয়শ্রেণী:গুজরাতের ইতিহাস বিষয়শ্রেণী:গুজরাতের দেশীয় রাজ্য
টিম সেইফার্ট (জন্ম ১৪ ডিসেম্বর ১৯৯৪) একজন নিউজিল্যান্ডের আন্তর্জাতিক ক্রিকেটার। ২০১৪ অনূর্ধ্ব-১৯ ক্রিকেট বিশ্বকাপএ তিনি নিউজিল্যান্ড দলের সদস্য ছিলেন। ২০১৮ সালের ফেব্রুয়ারিতে তার আন্তর্জাতিক ক্রিকেটে আগমন ঘটে।  ঘরোয়া ক্রিকেট ও টি২০ ফ্র্যাঞ্চাইজ ক্রিকেট  আন্তর্জাতিক ক্রিকেট ২০১৮ এর ফেব্রুয়ারিতে নিউজিল্যান্ডের টি২০ দলে ২০১৭-১৮ ট্রান্স-তাসমান ত্রি-দেশীয় সিরিজএ খেলার জন্য তিনি জায়গা পান ও সেখানে ইংল্যান্ডের বিরুদ্ধে তার আন্তর্জাতিক ক্রিকেটে প্রথম ম্যাচ খেলেন।  ২০২১ টি২০ বিশ্বকাপে তিনি নিউজিল্যান্ড দলের সদস্য হিসেবে বিবেচিত হন।  তথ্যসূত্র  বহিঃসংযোগ  বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:হোয়াঙ্গানুই থেকে আগত ক্রিকেটার বিষয়শ্রেণী:উইকেট-রক্ষক বিষয়শ্রেণী:মেলবোর্ন রেনেগেডসের ক্রিকেটার
ওপেন সোর্স ইনিশিয়েটিভ (ওএসআই) একটি ক্যালিফোর্নিয়া ভিত্তিক পাবলিক বেনিফিট কর্পোরেশন; এটি ১৯৯৮ সালে প্রতিষ্ঠিত এবং ৫০১(সি)৩ কর-ছাড়প্রাপ্ত। এটি উন্মুক্ত-উৎসের সফটওয়্যার ব্যবহারে উৎসাহ প্রদান করে।    ইতিহাস  ১৯৯৮ সালে জন হল, ল্যারি অগাস্টিন, এরিক রেমন্ড, ব্রুস পেরেনস এবং অন্যরা "ওপেন সোর্স" ক্যাম্পেইন শুরু করেছিলেন। History of the OSI  তারা ডেবিয়ান ফ্রি সফটওয়্যার গাইডলাইনসের ভিত্তিতে ওপেন সোর্স সফটওয়্যারটির জন্য উন্মুক্ত উৎসের সংজ্ঞা করেছিলেন। তারা এই আন্দোলনের জন্য একটি স্টুয়ার্ড সংস্থা হিসাবে ওপেন সোর্স ইনিশিয়েটিভ (ওএসআই) প্রতিষ্ঠা করেছিল। তবে এই শব্দটির ব্যবহার নিয়ন্ত্রণ করতে তারা 'ওপেন সোর্স' এর জন্য একটি ট্রেডমার্ক সুরক্ষিত করতে তারা ব্যর্থ হয়েছিল। http://www.opensource.org/pressreleases/certified-open-source.php Announcement of losing 'open source' trademark ২০০৮ সালে, সংস্থার শাসন ব্যবস্থার সংস্কারের একটি স্পষ্ট প্রয়াসে, ওএসআই বোর্ড ৫০ জন ব্যক্তিকে একটি "চার্টার সদস্য" দলে যোগদানের জন্য আমন্ত্রণ জানিয়েছিল; ২৬ জুলাই ২০০৮ এর মধ্যে, মূল আমন্ত্রিতদের মধ্যে ৪২ জন আমন্ত্রণ গ্রহণ করে নিয়েছিল। চার্টার সদস্যদের পূর্ণ সদস্যপদ প্রকাশ্যে প্রকাশিত হয়নি এবং চার্টার সদস্য গোষ্ঠীটি অ-পাবলিক সংরক্ষণাগারগুলির সাথে একটি ক্লোস-সাবস্ক্রিপশন মেইলিং তালিকার মাধ্যমে "ওসি-ডিসকাস" দ্বারা জানানো হয়েছিল।   ৮ই নভেম্বর, ২০১৩-এ, ওএসআই প্যাট্রিক ম্যাসনকে এর মহাব্যবস্থাপক হিসাবে নিযুক্ত করেছিল।    মুক্ত সফটওয়্যার আন্দোলনের সাথে সম্পর্ক  আধুনিক মুক্ত সফটওয়্যার আন্দোলন এবং ওপেন সোর্স ইনিশিয়েটিভ উভয়ের জন্ম ইউনিক্স, ইন্টারনেট ফ্রি সফটওয়্যার, এবং হ্যাকার সংস্কৃতি এর একটি সাধারণ ইতিহাস থেকে হয়েছিল , তবে তাদের মূল লক্ষ্য এবং দর্শন পৃথক।   আরও দেখুন   উন্মুক্ত-প্রবেশাধিকার-সফটওয়্যার আন্দোলন   তথ্যসূত্র    বহিঃসংযোগ   ওপেন সোর্স ইনিশিয়েটিভ প্রাতিষ্ঠানিক ওয়েবসাইট  বিষয়শ্রেণী:মুক্ত সংস্কৃতি আন্দোলন বিষয়শ্রেণী:১৯৯৮-এ প্রতিষ্ঠিত সংগঠন বিষয়শ্রেণী:মুক্ত ও ওপেনসোর্স সফটওয়্যার সংগঠন
জাহাঙ্গীরনগর ইউনিয়ন বাংলাদেশের সুনামগঞ্জ জেলার সদর উপজেলার একটি ইউনিয়ন।   অবস্থান ও সীমানা  পূর্বে সদর উপজেলার রঙ্গারচর ইউনিয়ন, দক্ষিণে একই উপজেলার সুরমা ইউনিয়ন,  পশ্চিমে বিশ্বম্ভপুর উপজেলা ও উত্তরে ভারতের মেঘালয় রাজ্য।   প্রশাসনিক এলাকায়   নারায়নতলা  কামারভিটা  কামারগাঁও  কান্দাপাড়া  খাসপাড়া  ভৈরবহাটি  কাশ্মীরপাড়া  কুমিল্লাপাড়া  লম্বাহাটি  কাঠালবাড়ী  মীরেরচর  মঙ্গলকাটা  নুরুজপাড়া  জাহাঙ্গীরনগর  ধলাইরপাড়  দুলর্ভপুর  আমপাড়া  রাজানগর  ঘাসিগাঁও  ফেনিবিল  ডলুরা  কোনাপাড়া  কাইয়ারগাঁও  ঝরঝরিয়া  নৈদার খামার  ইসলামপুর  মালাইগাঁও  খাগেরগাঁও  আইমাগাঁও  পুরান গুদিগাঁও  নতুন গুদিগাঁও   এক নজরে জাহাঙ্গীরনগর ইউনিয়ন   ইউনিয়ন পরিষদ পরিচিতি   ক) ইউনিয়ন সীমানাঃ পূর্বে রঙ্গারচর ইউনিয়ন, সলুকাবাদ ইউনিয়ন, বর্ডার হাট, দক্ষিণে সুরমা ইউনিয়ন।   খ) আয়তনঃ ২৫.০০বর্গ কিলোমটার   গ) ভূমিঃ আবাদী জমি-৩,২০০একর অনাবাদি জমি-৮০০ একর খাস জমি-৭৭ একর   ঘ) জলাশয়ঃ হাওর-০টি, বিল-০২টি, নদী-০৫টি পুকুর-১০০টি, ডোবা-১৪০টি, নালা-১০টি খাল- ৫টি   ঙ) গ্রামের সংখ্যাঃ ৩৩টি   চ) মৌজার সংখ্যাঃ ৭ টি   ছ) জনসংখ্যাঃ মোট-৫০,০০০ পুরুষ-২৩,৬৮৫ মহিলা-২৬,৩১৫   জ) ভোটার সংখ্যাঃ ১৭৩৮২ জন, পুরুষ-৮০২০জন, মহিলা-৯৩৭৩   ঝ) খানার সংখ্যাঃ ৫২০৬ টি   আয়তন ও জনসংখ্যা  ২,৩৩৩ হেক্টর (৫,৭৬৫ একর)জনসংখ্যা (২০১১ আদমশুমারী অনুযায়ী)• মোট২৭,৩৯৫   শিক্ষার হার ও শিক্ষা প্রতিষ্ঠান  শিক্ষার হার:  শিক্ষা প্রতিষ্ঠানঃ:   ১. ইয়াকুবিয়া দাখিল মাদরাসা মীরেরচর  ২. নারায়নতলা মিশন উচ্চ বিদ্যালয়  ৩. মঙ্গলকাটা উচ্চ বিদ্যালয়  ৪. জালালাবাদ শিশু শিক্ষা নিকেতন  ৫. লুমিনাস একাডেমি  ৬. এন এ আদর্শ উচ্চ বিদ্যালয়  ৭. ঝরঝরিয়া লালমিয়া স্মৃতি উচ্চ বিদ্যালয়   দর্শনীয় স্থান  ১. ডলুরা শহীদ সমাধি  ভারতের মেঘালয় রাজ্যের পাদদেশে অবস্থিত  প্রাকৃতিক সৌন্দর্যে ভরপুর স্বাধীনতা যুদ্ধের ৪৮ শহীদের স্মৃতিবিজড়িত ডলুরা শহীদ সমাধি। যার পশ্চিমে অবস্থিত ভারত থেকে আসা চলতি (ধোপাজান ) নদী। পূর্বে বর্ডার (সীমান্ত) বাজার ।  ২. ডলুরা সীমান্ত হাট  ভারতের মেঘালয় রাজ্যের পাদদেশে অবস্থিত  প্রাকৃতিক সৌন্দর্যে ভরপুর স্বাধীনতা যুদ্ধের ৪৮ শহীদের স্মৃতিবিজড়িত ডলুরা শহীদ সমাধি ও ভারত থেকে বয়ে আসা চলতি নদীর পাশে ভারত ও বাংলাদেশ সীমান্ত ঘেষে এক মনোরম পরিবেশে দুই দেশের বানিজ্যিক সম্পর্ক আরও দৃঢ় হওয়ার মাধ্যমে ২০১৩ সাল থেকে প্রতি মঙ্গলবার হাট বসে আসছে। যা অনেক দুর দুরান্ত থেকে আসা পর্যটকদের মন কেড়ে নেয়।  ৩. ডাবা মসজিদ  ৪. নারায়ণতলা মিশন ও মিশনারি গীর্জা  ৫. চলতি নদী  ৬. বাচ্ছুনগর পিকনিক সেন্টার   জনপ্রতিনিধি  বর্তমান চেয়ারম্যান- রসিদ আহাম্মেদ  চেয়ারম্যানগণের তালিকা  ১. মোঃ উসমান গনি  ২. মোঃ আব্দুল কাদির  ৩. মোঃ মোকশেদ আলী  ৪. রসিদ আহাম্মেদ   স্থানীয় পত্রিকা  অনলাইন পত্রিকাঃ আঙিনা২৪.কম  প্রিন্ট মিডিয়া:    ১. মাসিক আমাদের আঙিনা  ২. মাসিক উত্তর সুরমা  ৩. কিশোর জাগরন  ৪. প্রাভাতিক (শিল্পের ছোট কাগজ)   তথ্যসূত্র   বিষয়শ্রেণী:সুনামগঞ্জ সদর উপজেলার ইউনিয়ন
বহুগামী ইউনিয়ন লিবিয়ায় বৈধ। পূর্বে মুয়াম্মার গাদ্দাফির শাসনামলে একজন পুরুষকে প্রমাণ করতে হতো যে তিনি স্ত্রীদের জন্য কারণ প্রদান করতে সক্ষম এবং প্রথম স্ত্রীর সম্মতি প্রয়োজন। এটি ২০১৩ সালের ফেব্রুয়ারিতে পরিবর্তিত হয়। তবে যখন সাংবিধানিক আদালত পূর্ববর্তী আইনটি বাতিল করে দেয়।  প্রাক-২০১১ আদমশুমারির উপর নির্ভর করে লিবিয়ায় বহুবিবাহবাদীদের শতাংশ ১৯৯৫ সালে ৩.৫৬% থেকে কমে ২০০৬ সালে ২.৫৭% হয়েছে।Libya, The Public Utility for Information, 2006 census, p.59.   তথ্যসূত্র   বিষয়শ্রেণী:দেশ অনুযায়ী বহুবিবাহ বিষয়শ্রেণী:আফ্রিকায় বহুবিবাহ
মোহাম্মদ নাজিব বিন হাজী তারিফ হচ্ছেন ব্রুনাই এর একজন ফুটবল খেলোয়াড়, যিনি ডিপিএমএম ফুটবল ক্লাব এবং ব্রুনাই জাতীয় ফুটবল দল এর হয়ে মধ্যমাঠের খেলোয়াড় ও রক্ষণভাগের খেলোয়াড় হিসেবে খেলেন।  ক্লাব ক্যারিয়ার ব্রুনাই প্রিমিয়ার লিগ এর এনবিটি ফুটবল ক্লাব এবং এএম গানার্স এর মতো দলের সাথে ২০১২ সালের হাসানাল বল্কিয়াহ ট্রফিতে নাজিব তারিফ এর তার ক্যারিয়ার শুরু করেন। পরবর্তীতে তিনি ব্রুনাই এর পেশাদারি দল রয়্যাল ব্রুনাই পুলিশ ফোর্স স্পোর্টস কাউন্সিল এ স্থানান্তরিত হন, যেখানে তিনি অধিনায়কের দায়িত্ব পালন করেন।  ২০১৫ মৌসুমে শুধুমাত্র সাতবার উপস্থিত হওয়ার পর, তার ক্লাব প্রধান কোচ স্টিভ কেয়ান তাকে রক্ষণভাগের খেলোয়াড় হয়ে যাওয়ার পরামর্শ দেন (যেটি তিনি হেলমি জাম্বিন ও আমিনউদ্দিন জাকান তাহির এর সাথে করেছেন)। প্রথম পছন্দ সিরাল সাহারি একটি সিজনের শেষের দিকের আঘাতপ্রাপ্ত হলে, তিনি ২০১৬ সালে দলের জন্য আরো অনেক বেশি নির্ভরশীল হয়ে উঠেন।  আন্তর্জাতিক ক্যারিয়ার ২০০৫ সাল থেকে ব্রুনাই এর অনূর্ধ্ব ২১ এর জন্য নাজিব খেলেছেন, এবং ২০১৪ সালে ট্রফি জেতার পর ৪টি হাসানাল বল্কিয়া টুর্নামেন্টে খেলা একমাত্র খেলোয়াড় এ পরিণত হন তিনি। তিনি সেই বছরের উদ্বোধনী ম্যাচে কম্বোডিয়া জাতীয় ফুটবল দল এর বিপক্ষে ইনজুরি টাইম এ ফ্রি-কিক সম্পর্কে বলেছেন তার করা গোলগুলোর মধ্যে সবচেয়ে সেরা।  নাজিব তারিফ ব্রুনাই এর অনূর্ধ্ব ২৩ পূর্ব তিমুর জাতীয় ফুটবল দল এর বিপক্ষে ২০১১ সালের এসএ গেমস ফুটবল টুর্নামেন্ট এ প্রথমবারের মতো খেলেন, তবে দলটি ১–২ ম্যাচে হেরে যায়। এরপর তিনি পাঁচটি ম্যাচে খেলেন এবং ব্রুনাই দল তাদের পঞ্চম স্থানে উঠে আসে।  ওয়াস্পস এর জন্য নাজিব তারিফ এর পূর্ণ আন্তর্জাতিক অভিষেকে ২০০৮ সালে ফিলিপাইন অনুষ্ঠিত এএফসি চ্যালেঞ্জ কাপের যোগ্যতা অর্জন করে, যেখানে তিনি তিনটি ম্যাচ খেলেছিলেন। ২০১২ ও ২০১৪ সালে তিনি ব্রুনাই এর এএফএফ সুজুকি কাপের বাছাইপর্ব ক্যাম্পেইন-এর জন্যও সর্বদা উপস্থিত ছিলেন। ২০১৬ সালের জন্য তিনি রক্ষণভাগের খেলোয়াড় দায়িত্ব পালন করেছিলেন, কিন্তু আঘাতের কারণে খেলাটি শেষ করেননি, যা তাকে বাকি খেলা থেকে বিরত রাখে।  ২০১২ সালের এএফসি একাদশের কোয়ার্টারের তালিকায় ছিলেন নাজিব তারিফ, কিন্তু প্রাথমিকভাবে দলের বাকি অংশে ভ্রমণ করেননি। যাহোক, তিনি পুনরুদ্ধার করেন এবং উদ্বোধনী ম্যাচ জন্য শুরুর লাইন আপে উপস্থিত হন, এবং ব্রুনাই উক্ত প্রতিযোগিতায় চতুর্থ স্থানে সমাপ্ত করে।  ব্যক্তিগত জীবন নাজিব তারিফের নয়জন ভাইবোন রয়েছে, যার অন্য একজন ফুটবলার, যে হচ্ছে তার ছোট ভাই নাঈম তারিফ।   তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:২০১১ এসইএ গেমসের প্রতিযোগী বিষয়শ্রেণী:পুরুষ ফুটবল মধ্যমাঠের খেলোয়াড়
আইশাথ সজিনা (জন্ম ২ জানুয়ারী ১৯৯৭) একজন মালদ্বীপের সাঁতারু।  তিনি ২০২০ গ্রীষ্মকালীন অলিম্পিকে মহিলাদের ১০০ মিটার ব্রেস্টস্ট্রোকে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:২০২০ গ্রীষ্মকালীন অলিম্পিকের সাঁতারু বিষয়শ্রেণী:মালদ্বীপের অলিম্পিক সাঁতারু বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:মালদ্বীপীয় নারী সাঁতারু বিষয়শ্রেণী:২০১৮ এশিয়ান গেমসের সাঁতারু
ডান|থাম্ব|273x273পিক্সেল| অলো মহর এর ইসলামী নকশবন্দী সাধুদের উরস প্রতি বছর ২৩ শে মার্চ পালিত হয় উরস বা ওরস (  'উরস ) বা উরুস দক্ষিণ এশিয়ার সূফী সাধকদের মৃত্যুবার্ষিকী পালন, সাধারণত সাধু দরগায় (মাজার বা সমাধিতে) এটি অনুষ্ঠিত হয়। বেশিরভাগ সূফী আদেশে যেমন নকশবন্দীয়া, সোহরাওয়ার্দিয়া, চিশতিয়্যা, কাদিরিয়া, বুখারী, ইত্যাদি উরস ধারণার উপস্থিতি রয়েছে এবং উৎসাহের সাথে তা উদযাপিত হয়। ভক্তরা তাদের সাধুদেরকে ঈশ্বরের প্রেমিক, প্রিয় হিসাবে উল্লেখ করে।  উরস রীতি সাধারণত মাজারের রক্ষক বা সিলসিলার বিদ্যমান শায়খদের মাধে অনুষ্ঠিত হয়। হামদ থেকে শুরু করে নাত পর্যন্ত উরস উদযাপনের মধ্যে বেশ কয়েকটি ক্ষেত্রে কাওয়ালির মতো ধর্মীয় সংগীত গাওয়া হয়। উদযাপনটিতে খাবারের নমুনা, বাজার এবং বিভিন্ন ধরনের দোকানও থাকে।  আজমীরের দরগাহ শরীফের খাজা মইনুদ্দিন চিশতির উরস প্রতিবছর ৪০০,০০০ এরও বেশি ভক্তকে আকৃষ্ট করে এবং বিশ্বজুড়ে অন্যতম বিখ্যাত উরস উৎসব হিসাবে বিবেচিত হয়।    আরও দেখুন    পীর মাংহো উরস  উরস (আজমির)  মাদুরাই মকবারা  মেলা চিরাগান  সুফি বরকত আলী   তথ্যসূত্র   বিষয়শ্রেণী:ইসলামি পরিভাষা বিষয়শ্রেণী:আরবি শব্দ ও বাক্যাংশ বিষয়শ্রেণী:বাংলাদেশে সুফিবাদ বিষয়শ্রেণী:বাংলাদেশে ইসলাম বিষয়শ্রেণী:পাকিস্তানে ইসলাম বিষয়শ্রেণী:ভারতে ইসলাম বিষয়শ্রেণী:পাকিস্তানে সুফিবাদ
১৭৩৪ সালের ব্রিটিশ সাধারণ নির্বাচন ১৭০৭ সালে ইংল্যান্ডের পার্লামেন্ট এবং স্কটল্যান্ডের পার্লামেন্টের একীভূত হওয়ার পর তলব করা গ্রেট ব্রিটেনের ৮ম পার্লামেন্টের হাউস অফ কমন্সে কাজ করার জন্য সদস্যদের নির্বাচিত করে। রবার্ট ওয়ালপোলের ক্রমবর্ধমান অজনপ্রিয় হুইগ সরকার টোরিস এবং বিরোধী হুইগদের কাছে স্থল হারানোর পরও হাউস অফ কমন্সে নিরাপদ সংখ্যাগরিষ্ঠতা ছিল। প্যাট্রিয়ট হুইগস কোভামাইটস বা 'কোভাম'স কবস' নামে পরিচিত লর্ড কোভামের নেতৃত্বে হুইগ সদস্যদের একটি দল বিরোধীতায় যোগ দিয়েছিল।   ফলাফল  300x300পিক্সেল   তথ্যসূত্র    ব্রিটিশ ইলেক্টোরাল ফ্যাক্টস 1832-1999, কলিন রেলিংস এবং মাইকেল থ্র্যাশার (অ্যাশগেট পাবলিশিং লিমিটেড 2000) দ্বারা সংকলিত এবং সম্পাদিত। (1832 সালের আগে নির্বাচনের তারিখের জন্য, টেবিল 5.02-এর পাদটীকা দেখুন)।  বিষয়শ্রেণী:গ্রেট ব্রিটেনের সংসদ নির্বাচন
মাসুদ লিটন রকি (জন্ম: ৩০ নভেম্বর, ১৯৬৮) ঢাকায় জন্মগ্রহণকারী সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শিতা দেখিয়েছেন হারুনুর রশীদ।  ১৯৮৮ সালে দুইটি একদিনের আন্তর্জাতিকে অংশগ্রহণের সুযোগ হয় তার। ১৯৮৮ সালে বাংলাদেশে অনুষ্ঠিত এশিয়া কাপে উদ্বোধনী ব্যাটসম্যান হিসেবে নিজেকে মেলে ধরতে পারেননি। উভয় খেলাতেই ব্যাট হাতে ব্যর্থ হন। ভারতCricinfo Scorecard :Bangladesh v India (27 October 1988). (retrieved on 25 December 2007). ও শ্রীলঙ্কার বিপক্ষে শূন্য রানে ফেরৎ যান তিনি।Cricinfo Scorecard : Bangladesh v Sri Lanka (2 November 1988). (Retrieved on 25 December 2007).   খেলোয়াড়ী জীবন  ১৯৮৯-৯০ মৌসুমে ব্যাট হাতে বেশ সফলতা পান। নোয়াখালীতে অনুষ্ঠিত সফরকারী ডেকান ব্লুজের বিপক্ষে মনোরম ১৩৪ রানের ইনিংস খেলেন। আবাহনী ক্রীড়া চক্রের সদস্যরূপে অধিনায়ক গাজী আশরাফের সাথে দ্বিতীয় উইকেটে ৮৬ রানের জুটি গড়েন। এর পরদিনই বিসিসিবি (সাদা) দলের সদস্যরূপে একই দলের বিপক্ষে ৫০ রান তুলেন। উদ্বোধনী ব্যাটসম্যান জাহিদ রাজ্জাকের সাথে প্রথম উইকেটে ১০৫ রান তুলেন।  ঘরোয়া ক্রিকেটে সফলতা লাভের প্রেক্ষিতে ১৯৯০ সালের আইসিসি ট্রফিতে খেলার সুযোগ পান হারুনুর রশীদ। ফিজি ও ডেনমার্কের বিপক্ষে যথাক্রমে ১০ ও ৬ রান তুলেন।Hasan Babli. "Antorjartik Crickete Bangladesh". Khelar Bhuban Prakashani, November 1994. ফেব্রুয়ারি, ১৯৯২ সালে সফরকারী পশ্চিমবাংলা দলের বিপক্ষে ৪০ রান তুলেন। এ সময়ে জাহাঙ্গীর আলমের সাথে উদ্বোধনী জুটিতে ৯০ রান সংগ্রহ করেন। এক বছর পর করাচী জিমখানার বিপক্ষে ৪৫ রান তুলেছিলেন। কয়েক বছর জাতীয় দল থেকে উপেক্ষিত থাকার পর সেপ্টেম্বর, ১৯৯৬ সালে মালয়েশিয়ায় এসিসি ট্রফি খেলতে যান তিনি। গ্রুপ পর্বের খেলায় ব্রুনেইয়ের বিপক্ষে অপরাজিত ৬৬ রান তুলে দলের শীর্ষ রান সংগ্রহকারীর ভূমিকায় অবতীর্ণ হন তিনি।   তথ্যসূত্র    বহিঃসংযোগ       বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:ময়মনসিংহের ব্যক্তি বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
তিতুমীর এক্সপ্রেস (ট্রেন নং-৭৩৩/৭৩৪) বাংলাদেশ রেলওয়ে পরিচালিত একটি আন্তঃনগর ট্রেন। ট্রেনটি বাংলাদেশের রাজশাহী থেকে চিলাহাটি রেলওয়ে স্টেশন এর মাঝে যাতায়াত করে।ট্রেনটি যাত্রাপথে রাজশাহী, নাটোর, নওগাঁ, বগুড়া, জয়পুরহাট,  দিনাজপুর  এবং নীলফামারী জেলা অতিক্রম করে।  সময়সূচি (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৭৩৩রাজশাহী০৬:২০চিলাহাটি১৩:০০বুধবার৭৩৪চিলাহাটি১৫:০০রাজশাহী২১:০০   যাত্রাবিরতি  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)  আব্দুলপুর জংশন (লোকো রিভার্স ২০ মিনিট)  নাটোর  মাধনগর  আহসানগঞ্জ  সান্তাহার জংশন  আক্কেলপুর  জামালগঞ্জ  জয়পুরহাট  পাঁচবিবি  হিলি (শুধু ৭৩৩ এর জন্য)  বিরামপুর  ফুলবাড়ী  পার্বতীপুর জংশন  সৈয়দপুর  নীলফামারী  ডোমার  তথ্যসূত্র  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন